TIPNG ilaik long gavman imas mekim ICAC iwok
Transparancy International PNG i tok olsem emi wok klostu wantem gavman na olgeta ol wanwan gavman institution na partner long lukim olsem displa Independent Commission Agensim Korapsen or ICAC imas karim kaikai long traim na daunim ol hevi blong pasin korapsen insait long kantri.
Long nau yet, Gavman i sapos long makim yet wanpla ICAC Commissioner na Deputy Commissioner na Prime Minister, James Marape long taim Parliament i makim em gen olsem Prime Minister blong kantri, itok olsem emi bai lukim olsem ICAC imas nau kick statim wok blong en long taim emi stap long opis.
Siaman blong TIPNG Boad, Peter Aitsi itok olsem emi hamamas long harim olsem Mr Marape i laik lukluk moa long displa nuipla lo blong pait agensim korapsen insait long olgeta sistim blong kantri na displa em wanpla eria we TIPNG bai i lukluk moa long en.
Parliament ibin tableing displa bill long mun February blong yia 2020.
Long audio, Siaman blong TIPNG Board, Peter Aitsi itoktok long displa ICAC lo na ol narapla ol samting wei kamap long displa wik long Parliament House.
tpi_Latn tpi_Latn tpi_Latn tpi_Latn eng_Latn tpi_Latn